钦定古今图书集成/明伦汇编/官常典/第103卷 > 《为建平王庆王太后正位章》前人
## 钦定古今图书集成/明伦汇编/官常典/第103卷 > 《为建平王庆王太后正位章》前人

上书王太后殿下：“伏承以令日淑辰，曾光枢景，庆芬
祗外，礼蔚寰中。臣闻道懋第昌，业广祉盛，藻秩攸臻，
宪章斯饰。伏惟殿下，柔明固天，夙资龚懿，芬惠翔声，
端简散誉，冠采挚妊，腾燿徽姒，丹陵蕴德，元丘栖圣，
烟煴国牒，衍溢民听，涵道席教，且咏且洽。臣忝任蕃
圉，无由，随例阙廷，不胜荒情。”